burgasdotpro/wikipedia huggingface dataset:
Albert Uderzo

Alberto Aleandro Uderzo (* 25. apríl 1927, Fismes, Francúzsko† 24. marec 2020, Neuilly-sur-Seine) bol francúzsky kresliar a ilustrátor. Je spoluautorom komiksu Asterix.
Životopis.
Uderzo sa narodil v obci Fismes pri meste Reims rodičom, ktorí emigrovali z Talianska. V roku 1953 sa oženil s Adou Milani. Roku 1956 sa mu narodila dcéra Sylvia. Zvláštnosťou je, že Uderzo počas svojej práce trpel farbosleposťou.
Počiatky.
Pod vplyvom hrdinov Walta Disneyho začal už v škole Albert s kresbou a ukázal sa ako veľký talent. Vo svojich trinástich rokoch sa vzdelával v umení na "Société Parisienne d'édition". V roku 1940 mu vychádzali prvé kresby v časopise Junior. Cez druhú svetovú vojnu sa zdržiaval v Bretónsku, kam tiež následne situoval dobrodružstvo svojho najslávnejšieho hrdinu Asterixa. Po skončení vojny začína v roku 1945 kresliť komiksy, ktoré ho tak preslávili.
Tvorba.
Okrem mnohých dielov dobrodružstiev gala Asterixa a jeho priateľov vytvoril Uderzo niekoľko ďalších komiksov ako príbehy Arysa Bucka (19461947, jeden z možných predchodcov Asterixa), jeho syna princa Rollina (1947) a Belloya (19471948), časopisu Bravo! kreslil epizódu "Capitaine Marvel Jr." (1950) a v roku 1951 sa oboznámil so svojím budúcim dlhoročným priateľom a spolutvorcom Reném Goscinnym. S ním vytvoril niekoľko komiksov a v roku 1959 započali prácu na komikse Asterix. Prvý diel vyšiel v časopise Pilote 29. októbra 1959. V roku 1977 zomiera jeho priateľ René Goscinny a v Uderzovej tvorbe dochádza k útlmu a roku 2011 potom ohlásil svoj koniec na poli kresby a Asterixove dobrodružstvá odkazuje do rúk mladšej generácii.
Hádzaná na Hrách Juhovýchodnej Ázie 2007

Hádzaná na Hrách Juhovýchodnej Ázie 2007 bol hádzanársky turnaj v rámci multišportového podujatia Hier Juhovýchodnej Ázie 2007. Konal sa v Bangkoku, v Thajsku v dňoch od 7.12. decembra 2007, za účasti 4 mužských a 4 ženských tímov. Hádzanársky turnaj sa na hrách organizoval prvýkrát. Dejiskom zápasov bola aréna Nimibutr Stadium s kapacitou 4 000 divákov. Titul v oboch kategóriách získali družstvá domáceho Thajska.
MCA Records

MCA Records bola americká nahrávacia spoločnosť vlastnená spoločnosťou MCA Inc., ktorá neskôr ovládala väčšiu spoločnosť MCA Music Entertainment Group, ktorej časťou MCA Records bola.
Dejiny.
MCA vstúpila do nahrávacieho priemyslu v roku 1962 zakúpením značky Decca Records so sídlom v New Yorku, vrátane Coral Records a Brunswick Records. Pretože Americká Decca vlastnila Universal Pictures, MCA získala plné vlastníctvo filmového štúdia Universal Pictures, ktoré sa dostalo medzi najlepšie štúdia v meste. V roku 1966 pri MCA vznikla značka Uni Records a v roku 1967 bola kúpená značka Kapp Records.
MCA Records mimo USA.
Decca Records, vlastnená spoločnosťou MCA, mala práva k menu Decca iba v Severnej Amerike. Britská Decca vlastnila práva spojené s menom Decca vo zvyšnej väčšine sveta. Obe spoločnosti Decca boli počas 2. svetovej vojny, na základe anti-trustového zákona, prinútené prerušiť vzájomné väzby. Po vojne britská Decca formovala americkú pobočku London Records.
Americká Decca vydávala svoje nahrávky prostredníctvom značiek Brunswick a Coral. V roku 1967 boli značky Brunswick a Coral nahradené značkou MCA, ktorá vydávala materiály americkej Decca a Kapp mimo územia severnej Ameriky.
Prvými umelcami, ktorí sa objavili na novej značke MCA, boli prevažne britské rockové skupiny: Budgie, Stackridge a Wishbone Ash.
Hugs

Hugs ("Haskell User's Gofer System"), taktiež aj Hugs 98, je bytecode-ový interpreter pre funkcionálny programovací jazyk Haskell. Hugs je nasledovník jazyka Gofer, a bol pôvodne odvodený z verzie 2.30b. Hugs a Gofer boli pôvodne vytvorené terajším profesorom na Portland State University, Markom P. Jonesom.
Hugs prišiel s jednoduchou grafickou knižnicou. Ako úplná Haskell implementácia, ktorá je ľahko prenositeľná a jednoduchá na inštaláciu, Hugs je občas odporúčaný pre nových užívateľov Haskellu.
Hugs sa odchyľuje od Haskell 98 špecifikácie v niekoľkých maličkostiach. Napríklad, Hugs nepodporuje vzájomne rekurzívne moduly. Existuje zoznam týchto rozdielov.
Hugs prompt (Haskellovský REPL) prijíma výrazy na vyhodnotenie, ale nie moduly, typy alebo funkčné definície. Hugs ale dokáže načítať Haskellovské moduly počas spúšťania.
Ján Nosko

MUDr. Ján Nosko (* 24. február 1961, Brezno) je slovenský lekár a komunálny politik. Pracoval ako detský kardiológ, v rokoch 20082014 ako riaditeľ Detskej fakultnej nemocnice s poliklinikou Banská Bystrica. Od roku 2014 pôsobí ako primátor Banskej Bystrice, v súčasnosti tretie volebné obdobie.
Kariéra.
Nosko vyštudoval medicínu na Lekárskej fakulte Univerzity Komenského v Bratislave. V roku 1989 získal atestáciu I. stupňa v odbore pediatria, v roku 1995 špecializačnú atestáciu z detskej kardiológie. Pôsobil ako pediater a kardiológ od roku 1986. Od roku 2008 do zvolenia za primátora bol riaditeľom Detskej fakultnej nemocnice s poliklinikou v Banskej Bystrici. Počas jeho pôsobenia sa nemocnica mala stať jednou z najlepších na Slovensku.
Primátor Banskej Bystrice.
Svoju kandidatúru na primátora v komunálnych voľbách 2014 oznámil v auguste 2014. Kandidoval ako nezávislý kandidát. Vo voľbách získal 9 739 hlasov čím porazil dovtedajšieho primátora Petra Gogola s 4 248 hlasmi a bol zvolený za primátora. Funkciu vykonával s podporou strán Smer-SD, SDKÚ-DS, SNS a SMS. Svoj mandát obhájil aj vo voľbách v rokoch 2018 a 2022. V komunálnych voľbách v roku 2022 vyhral so ziskom 66,2 % hlasov (16 248).
Almanach (rozlišovacia stránka)

Almanach môže byť:
Andrew Ainslie Common

Andrew Ainslie Common (* 7. august 1841, Newcastle upon Tyne, Spojené kráľovstvo – † 2. jún 1903, Londýn) bol britský astronóm.
Životopis.
Jeho otec Thomas Common bol lekár. Po otcovej skorej smrti sa zamestnal vo firme svojho strýka v Londýne a v roku 1867 sa oženil. 
So svojim 36“ teleskopom 31. januára 1883 vytvoril fotografiu hmloviny Orión za ktorú v roku 1884 dostal Zlatú medailu Royal Astronomical Society.
Pri svojich pozorovaniach objavil aj početné hmloviny, čo zverejnil v časopise "Copernicus". V roku 1888 tieto objavy zverejnil John Dreyer v New General Catalogue. Objavil 29 NGC-objektov. 
1895 až 1896 bol prezidentom Royal Astronomical Society.
Common

Common môže byť:
Harvest Records

Harvest Records je britské hudobné vydavateľstvo, patriace pod Capitol Music Group, pôvodne pod EMI, založené v roku 1969. Špecializuje sa na progresívny rock.
Majstrovstvá sveta v alpskom lyžovaní

Majstrovstvá sveta v alpskom lyžovaní () je vrcholná súťaž alpského lyžovania, ktorú organizuje Medzinárodná lyžiarska federácia (FIS). 
Dejiny.
Prvý svetový šampionát sa konal v roku 1931. V nasledujúcich rokoch boli majstrovstvá organizované každoročne na európskom kontinente, a to až do vypuknutia druhej svetovej vojny. V roku 1941 sa uskutočnili iba za účasti krajín Osi a štátov, ktoré neboli s mocnosťami Osi vo vojnovom stave. V roku 1946 však boli výsledky z vojnového šampionátu Medzinárodnou lyžiarskou federáciou zrušené z dôvodu obmedzenia účasti viacerých krajín.
Po druhej svetovej vojne došlo na niekoľko desaťročí k prepojeniu majstrovstiev sveta s pretekmi na zimných olympijských hrách. V období 19481982 sa samostatný šampionát konal každé štyri roky, hoci boli majstri sveta vyhlasovaní v dvojročnom intervale. V rokoch, keď boli olympijské hry, sa preteky na tejto udalosti považovali súčasne aj za oficiálne súťaže majstrovstiev sveta. V medziobdobí zimnej olympiády sa potom konali svetové šampionáty samostatne. Prvé samostatné majstrovstvá od roku 1939 oddelené od olympijských hier sa uskutočnili v roku 1950 v americkom Aspene. Predstavovali tiež premiérový šampionát, ktorý sa neuskutočnil na európskom kontinente.
V rokoch konania olympiády boli naviac udeľované tituly majstrom sveta v kombinácii, hoci samostatné kombinačné preteky neboli na programe olympijských hier až do roku 1988 v Calgary. Výsledky sa tvorili na základe súčtu časov z olympijskej súťaže v zjazde a slalome.
Od roku 1985 sa majstrovstvá sveta konajú nezávisle na olympiáde. Nedostatok snehu na MS 1995 v španielskej Sierra Nevade spôsobil preloženie šampionátu na nasledujúci kalendárny rok 1996.
Lyžiari podľa medailí.
Uvedení sú lyžiari s piatimi a viacerými medailami z individuálnych pretekov po Majstrovstvách sveta 2015.
Štáty podľa medailí.
Tabuľka neobsahuje medaily zo Zimných olympijských hier 19481980, kedy boli preteky v alpskom lyžovaní počítané ako majstrovstvá sveta, ale obsahuje len samostatné svetové šampionáty.
Parlamentár

Parlamentár je osoba (spravidla dôstojník ozbrojených síl) poverená bojujúcou stranou vyjednávať s nepriateľskou bojujúcou stranou ohľadne uzavretia prímeria (), dočasného zastavenia bojov (angl. "truce") napr. kvôli zberu ranených, výmene zajatcov a pod. Osoba dáva najavo svoje postavenie parlamentára nesením bielej vlajky, pričom je povinnosťou parlamentára, aby bola dostatočne viditeľná. Rovnako sa legitimuje písomným poverením od veliteľstva svojich ozbrojených síl. V súčasnosti sa už využíva nadviazanie rádiového spojenia, predchádzajúce vyslaniu parlamentára.
Podľa článku (čl.) 32 Haagskej konvencie z 18. októbra 1907, účinnej od 26. januára 1910, má parlamentár právo na nedotknuteľnosť ako aj na sprievod pozostávajúci z trubača, bubeníka a tlmočníka. V prípade, pokiaľ by sa parlamentár snažil využiť svoju pozíciu na získavanie informácií o nepriateľovi, má podľa čl. 33 veliteľ bojujúcej strany, s ktorou parlamentár vyjednáva, právo dočasne ho zadržať. Veliteľ bojujúcej strany ho taktiež nemá povinnosť prijať. Podľa čl. 34 parlamentár stráca svoje práva pokiaľ je bez pochýb dokázané, že sa svoje postavenie zneužije na vyprovokovanie alebo spáchanie zrady. Porušenie týchto ustanovení konvencie sa pokladá za vojnový zločin. Parlamentár ale má na zodpovednosti výber správneho momentu na príchod k nepriateľovi, t. j. mimo aktívneho priebehu boja, keďže zabitie parlamentára omylom sa nepokladá za porušenie konvencie.
Martin Lacko

Martin Lacko môže byť:
Martin Lacko (garbiar)

Martin Lacko, prezývaný sváko Ragan (* 7. marec 1847, Brezová, Rakúsko-Uhorsko, dnes Slovensko – † 7. august 1931, Brezová, ČSR) bol slovenský garbiar a obchodník.
Keďže zdravotné problémy jeho detí pripravili rodinu o množstvo financií, predal väčšinu majetku (najmä role) a tak od poľnohospodárstva prešiel na obchodovanie, čo znamenalo množstvo cestovania po jarmokoch. Na nich sa pre svoju vtipnú a veselú povahu stal populárnym. Na jednom z jarmokov vo Vrbovom sa dostal do pozornosti spisovateľa Ela Šándora, ktorý jeho príhody zbeletrizoval do zbierky poviedok "Sváko Ragan z Brezovej" (1927, 1929, 1931).
Dielo E. Šándora sa napokon stalo námetom pre film "Sváko Ragan", v ktorej M. Lacka stvárnil Jozef Kroner.
U kapličky

U kapličky je prírodná pamiatka ev. č. 2145 neďaleko obce Hostěradice v okrese Znojmo v nadmorskej výške 222252 metrov. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú teplomilné rastlinné spoločenstvá s poniklecom veľkokvetým "(Pulsatilla grandis)", kozincom vičencovitým "(Astragalus onobrychis"), slamihou piesočnou "(Helichrysum arenarium)", lomikameňom cibuľkatým "(Saxifraga bulbifera)". K najvýznamnejším druhom patrí krivec český "(Gagea bohemica)" a kosatec piesočný "(Iris arenaria)", unikátny je hojný výskyt ponikleca lúčneho "(Pulsatilla pratensis)".
Umiestnenie.
Prírodnú pamiatku tvorí výrazný kopec na severovýchodnom okraji obce Hostěradice.
Nor-Cargo

Nor-Cargo AS je nórska prepravná a logistická spoločnosť a dcérska spoločnosť Posten Norge. Prevádzkuje cestnú, lodnú a leteckú dopravu. Spoločnosť používa 32 nákladných terminálov s 1000 kamiónmi určenými na dlhé vzdialenosti a 600 kamiónmi pre distribúciu. Okrem iného, divízia Nor-Cargo Thermo prevádzkuje 500 nákladných automobilov s nadstavbami pre kontrolovanú teplotu prepravovaného nákladu.
Predchodca spoločnosti Nor-Cargo bola firma založená v roku 1967 s názvom Be-No-Ve samseilingen. V roku 1979 bola založená spoločnosť Nordsjørederiet Nor-Cargo A/S. V roku 1985 prevádzkovala 16 malých morských plavidiel od spoločnosti K/S Nord-Poolen.
Hellanikos z Leprea

Hellanikos ("Hellanikos") bol olympijský víťaz v boxe dorastencov v roku 424 pred Kr.
Hellanika, syna Alkaineta z élidskeho Leprea, korunovali v Olympii na 89. hrách v roku 424 pred Kr. olivovým vencom za víťazstvo v boxe dorastencov. V Olympii sa box dorastencov zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Socha Hellanika stála kedysi v olympijskej Altide. Jeho sochu si ešte v druhom storočí mohol prezrieť cestovateľ a spisovateľ Pausanias, ktorý zaznamenal: „"Rovnako leprejský Alkainetos, syn Theantov, a jeho synovia získali olympijské víťazstvá. Sám Alkainetos zvíťazil v pästnom zápase medzi mužmi a ešte predtým medzi chlapcami. Hellanikovi, synovi Alkaineta, sa podarilo, že bol za pästný zápas vyhlásený víťazom chlapcov počas osemdesiatej deviatej olympiády, Theantovi pri nasledujúcich (420 pred Kr.). Aj oni všetci majú v Olympii sochy.""
Alkainetova socha sa žiaľ nedochovala, ale podstavec jeho sochy s nápisom obnoveným v 1. storočí bol objavený vo východnej časti byzantskej stavby. Pôvodne stál pravdepodobne východne od Diovho chrámu.
Paul Walden

Paul Walden môže byť:
Jeff T. Alu

Jeffrey „Jeff“ Thomas Alu (* 1966) je americký hudobník, skladateľ, fotograf, grafik, animátor a amatérsky astronóm, ktorý objavil celkovo 24 planétok a spoluobjavil dve kométy.
Život.
V rokoch 19841986 absolvoval štúdium hry na klavír a hudobnej kompozície na Eastman School of Music a v rokoch 19891992 bakalárske štúdium v odbore hudobná kompozícia na Chapman University. V období od februára 1991 do apríla 1993 pôsobil ako výskumný asistent v Jet Propulsion Laboratory.
Astronomické objavy.
Zúčastnil sa programu Palomar Planet-Crossing Asteroid Survey, v rámci ktorého objavil viacero blízkozemných planétok ako aj planétok v Pásme planétok. Spolu s Eleanor F. Helinovou a Brianom P. Romanom objavil periodické kométy 117P/Helin-Roman-Alu a 132P/Helin-Roman-Alu. Na jeho počesť bola pomenovaná planétka 4104 Alu.
Hádzaná na Juhoázijských hrách 2010

Hádzaná na Juhoázijských hrách 2010 bol hádzanársky turnaj v rámci multišportového podujatia Juhoázijských hier 2010. Konal sa v meste Dháka, v Bangladéši v dňoch od 1.5. februára 2010, za účasti 6 mužských tímov. Hádzanársky turnaj sa na hrách organizoval prvýkrát a iba v mužskej kategórii. Dejiskom zápasov bola aréna National Handball Stadium, ktorá je súčasťou športového komplexu Bangabandhu Sports Complex. Titul získal , ktorý vo finálovom stretnutí zvíťazil nad .
Vladimír Hiadlovský (ekonóm)

Doc. Ing. Vladimír Hiadlovský, PhD. (* 21. január 1978) je slovenský ekonóm a univerzitný pedagóg. Od 18./22. novembra 2014 pôsobí ako rektor Univerzity Mateja Bela v Banskej Bystrici (UMB). V rokoch 20112014 zastával funkciu dekana Ekonomickej fakulty UMB (EF UMB), v rokoch 20072010 prodekana pre pedagogickú činnosť EF UMB. Vo svojom výskume sa zameriava na podnikové financie, finančnú analýzu podniku a finančné plánovanie.
Štúdium.
Vysokoškolské štúdium absolvoval na EF UMB, kde získal inžiniersky titul (2001) a doktorát v odbore ekonomika a riadenie podniku (2010). V roku 2014 vykonal habilitáciu a dosiahol tak vedecko-pedagogickú hodnosť docenta v odbore ekonomika a manažment podniku.
Vedecká a pedagogická činnosť.
Jeho vedeckým pracoviskom je Katedra ekonomiky a manažmentu podniku EF UMB, na ktorej pracoval ako vedeckovýskumný pracovník (20012002) a asistent (20022004) a ktorej bol vedúcim v rokoch 20052007. Od roku 2004 na nej pôsobí ako odborný asistent. Zameriava sa na podnikové financie, finančnú analýzu podniku a finančné plánovanie. Zabezpečuje výučbu predmetov Podnikové financie, Finančno-ekonomická analýza podniku, Finančno-ekonomická analýza podniku cestovného ruchu, Finančná analýza a finančné plánovanie a Analýza trhu.
Hádzaná na Západoázijských hrách 2005

Hádzaná na Západoázijských hrách 2005 bol hádzanársky turnaj v rámci multišportového podujatia Západoázijských hier 2005. Konal sa v meste Dauha, v Katare v dňoch od 2.9. decembra 2005, za účasti 8 mužských tímov. Nováčikmi podujatia boli družstvá Bahrajnu, Jordánska a Saudskej Arábie. Hádzanársky turnaj sa na hrách organizoval druhýkrát a opäť iba v mužskej kategórii. Dejiskom zápasov bola aréna Al-Gharrafa Indoor Hall s kapacitou 3 000 divákov. Titul obhájil , ktorý vo finálovom stretnutí zvíťazil nad .
Trace Cyrus

Trace Dempsey Cyrus (* 24. február 1989, Ashland, Kentucky, USA), rodným menom Neil Timothy Helson, je americký muzikant. Je synom country speváka Billyho Raya Cyrusa a bratom speváčky Miley Cyrus. Tiež je vokalistom v skupine Metro Station. Túto skupinu opustil v roku 2010 a v roku 2014 sa k nej zase vrátil. Je vlastníkom podniku "From Backseats to Bedrooms".
Život a kariéra.
1989 – 2006: Detstvo.
Narodil sa v Ashlande v Kentucky ako Neil Timothy Helson. Jeho matka je Leticia "Tish" Cyrus (rodným menom Finley). Jeho biologickým otcom je Baxter Neal Helson, ale neskôr bol adoptovaný Billym Cyrusom, keď sa za neho Leticia vydala. Po adopcii bolo jeho meno zmenené na Trace Dempsey Cyrus. Trace trávil školské prázdniny cestovaním po koncertoch so svojím adoptívnym otcom Billym. Má mladšiu sestru Miley, ktorá účinkovala v hlavnej úlohe v seriáli Hannah Montana. V rozhovore s MTV hovoril o nahrávaní s Miley: "„Momentálne mám v pláne s Miley naspievať jednu pieseň do jej ďalšieho albumu. Nemôžem o tom teraz moc povedať, pretože je to len plán, ale pracujem na tom.“"
V roku 2006 spolupracoval na zložení piesne „Country Music Has the Blues“ na albume Billyho Raya "Wanna Be Your Joe". Pieseň spieval Billy spoločne s Lorettou Lynn a Georgom Jonesom. Trace bol gitaristom a spevákom v skupine Metro Station.
2010 – súčasnosť.
V roku 2013 účinkoval v remixe piesne „Dat Boi“ skupiny Millionaires. Dňa 14. októbra 2011 bol prvýkrát videný s herečkou Brendou Songovou. V júni 2012 oznámil, že tento vzťah medzi nimi skončil, ale v januári 2013 sa dali znovu dokopy. V marci 2014 odstránila Brenda všetky fotky s Tracem zo svojho Instagramu. Potom oznámila, že sa znovu rozišli.
Theantos z Leprea

Theantos alebo Theas ("Theantos, Theas") bol olympijský víťaz v boxe dorastencov v roku 420 pred Kr.
Theantos, syna Alkaineta z élidskeho Leprea, bol na 90. olympijských hrách v roku 420 pred Kr. korunovaný olivovým vencom za víťazstvo v boxe dorastencov. V Olympii sa box dorastencov zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Za toto víťazstvo sa Theantovi dostalo veľkej pocty, keď mu v Olympii postavili sochu. Jeho sochu si ešte v druhom storočí mohol prezrieť cestovateľ a spisovateľ Pausanias, ktorý zaznamenal: „"Rovnako leprejský Alkainetos, syn Theantov, a jeho synovia získali olympijské víťazstvá. Sám Alkainetos zvíťazil v pästnom zápase medzi mužmi a ešte predtým medzi chlapcami. Hellanikovi, synovi Alkaineta, sa podarilo, že bol za pästný zápas vyhlásený víťazom chlapcov počas osemdesiatej deviatej olympiády (424 pred Kr.), Theantovi pri nasledujúcich. Aj oni všetci majú v Olympii sochy.""
Natoli

Natoli môže byť:
Juraj Lažo

Juraj Lažo (* 2. máj 1867, Svidník† 28. máj 1929, tamže) bol kultúrny a politický pracovník Rusínov. Do prvej svetovej vojny pracoval v USA. Skúsenosti získane v Spojených štátoch využil po návrate do Svidníka, kde vybudoval stavebnú firmu.
Bol tvrdý kritik maďarskej politiky Prešovskej gréckokatolíckej eparchie. V 20. rokoch 20. storočia začal dodržiavať pravoslávne náboženské cítenie. Svoje názory vyjadroval na poste senátora Československej sociálno-demokratickej robotníckej strany v rokoch 19201925 v česko-slovenskom parlamente.
V roku 1924 založil tlačiareň vo Svidníku na tlačenie kníh, ktoré propagovali rusínsku orientáciu a tradície v súlade s pravoslávnym náboženským presvedčením.
Autor vlastnej knihy "Russkomu narodu na Slovensku" (Svidník 1925), kde kritizovali slovakizáciu regiónu. V roku 1927 venoval tlačiareň ladomírovskému monastyru.
Zomrel 28. mája 1929 vo Vyšnom Svidníku, kde je aj pochovaný. Je čestným občanom mesta Svidník „in memoriam“.
Tehelné pole (štvrť)

Tehelné pole () je miestna časť Bratislavy v mestskej časti Nové Mesto. Je to približne trojuholník ohraničený ulicami Vajnorská, Trnavská cesta a Bajkalská. 
Je to prevažne športová štvrť, nachádza sa tu Aegon aréna, Zimný štadión Ondreja Nepelu a tiež bývalý štadión Tehelné pole.
Pečniansky les (chránený areál)

Pečniansky les (iné názvy: Pečňa, Dunajský les, zriedkavo: Pečniansky ostrov; staršie názvy: "Pečenský les/háj/ostrov, Pötschenský les/háj/ostrov, Dunajský háj, Pečna, Pečeň, Bešeň, Bešeňovský sad, Pötschen"; nem. "Pötschen, Pötschen Au, Pötscheninsel, Pets(ch)en"; maď. "Pö(c)csen, Pöccsenliget" ) je chránený areál (bývalý ostrov) v severnej Petržalke, medzi Dunajom a štátnou hranicou s Rakúskom. 
Dunajský les a Dunajský háj.
Niektoré zdroje rozlišujú medzi pojmami Dunajský les a Dunajský háj (oba sú teda použité v užšom zmysle). Ako základná sídelná jednotka znamená Dunajský les celý chránený areál Pečniansky les na západ od severo-južnej diaľnice a Dunajský háj celý chránený areál Pečniansky les na východ od tejto diaľnice. Horváth 1990, zdá sa, používa iné rozlíšenie týchto pojmov, detaily však nie sú z textu jasné. 
Ostrov a rameno Dunaja.
Pečňa bola pôvodne dunajský ostrov (resp. v istých obdobiach jeden veľký a jeden či dva menšie ostrovy). Rameno Dunaja, ktoré ho obklopovalo, sa nazývalo Pečnianske rameno (-názov platný od roku 1976; staršie názvy boli: Pečenské rameno, Pötschenské rameno, Rybárske rameno, Kapitulské rameno, nem. "Kapitel Arm", "Capitel Arm"). Ešte v 80. rokoch 20. storočia bola časť tohto ramena zobrazovaná na mapách. 
Charakteristika chráneného areálu.
Chránený areál bol vyhlásený vyhláškou Krajského úradu životného prostredia v Bratislave č. 1/2012 z 13. januára 2012, ktorá nadobudla účinnosť 1. februára 2012. Chránený areál s celkovou rozlohou 295,35 ha sa podľa povahy prírodných hodnôt člení na tri zóny so 4., 3., a 2. stupňom ochrany. Táto lokalita je súčasťou Územia európskeho významu SKÚEV0064 Bratislavské luhy. Územie súčasne chráni cenné zdroje pitnej vody pre Bratislavu. Chránený areál tvorí podstatnú časť územia rovnomennej miestnej časti Pečniansky les. 
Prísne vzaté sa chránený areál nachádza aj v mestskej časti Karlova Ves, keďže Karlova Ves zahŕňa aj severozápadné pobrežie pravého brehu Dunaja (ide o parcely č. 1381-1389).
Páv chochlatý

Páv chochlatý alebo páv chocholatý (lat. "Pavo muticus") je juhovýchodnoázijský vták z čeľade bažantovité ("Phasianidae").
Hlas.
Hlas samca je hlasné volanie "kii-ou". Ozýva sa najmä ráno a večer.
Bôrik (chránený areál)

Bôrik je oblasť a chránený areál v Bratislave v mestskej časti Staré Mesto.
Ohraničuje ho rieka Dunaj, potok Vydrica a zhruba ulica Slávičie údolie.
Predmetom ochrany je: "Ochrana porastu borovice čiernej (Pinus nigra) na Hrebendovej ulici. Porast má environmentálny význam ako prvok mestskej zelene."
Jozef Hrebík

Jozef Hrebík (* 28. október 1928, Lukáčovce – † 26. marec 2017, Trenčín) bol slovenský generál, generálplukovník, politik Komunistickej strany Slovenska a poslanec Snemovne národov Federálneho zhromaždenia za normalizácie.
Životopis.
Vojenskú kariéru začal pri delostrelectve. Pôsobil na poste veliteľa čaty, batérie a potom aj tankového práporu v 11. motostreleckom pluku Klatovy. Pôsobil v Martine ako zástupca náčelníka a neskôr aj náčelník tamojšieho 10. tankového pluku. Ako Podplukovník sa stal veliteľom 5. motostreleckého pluku Mikulov a po povýšení na plukovníka bol náčelníkom štábu 3. motostreleckej divízie Kroměříž. Bol náčelníkom operačného oddelenia Operačnej správy Generálneho štábu ČSĽA a keď ho prezident republiky povýšil na generálmajora, nastúpil ako veliteľ 1. armády Západného vojenského okruhu ČSĽA v Příbrame. V roku 1982 sa stal veliteľom Východného vojenského okruhu ČSĽA. V roku 1985 bol povýšený na generálplukovníka. Do zálohy odišiel 31. októbra 1990. Žil potom v Trenčíne. V roku 2008 získal pamätnú medailu slovenského ministra obrany.
Angažoval sa aj v politike. V rokoch 19831989 sa spomína ako účastník zasadania Ústredného výboru KSS.
Po voľbách roku 1986 zasadol za KSS do slovenskej časti Snemovne národov (volebný obvod č. 97 – Senica, Západoslovenský kraj). Vo Federálnom zhromaždení zotrval do januára 1990, kedy rezignoval v rámci procesu kooptácie do Federálneho shromaždenia 19891990 po nežnej revolúcii.
Hádzaná na Západoázijských hrách 2002

Hádzaná na Západoázijských hrách 2002 bol hádzanársky turnaj v rámci multišportového podujatia Západoázijských hier 2002. Konal sa v Kuvajt City, v Kuvajte v dňoch od 5.11. apríla 2002, za účasti 6 mužských tímov. Pôvodne sa mali konať Západoázijské hry už v roku 2001 a v Libanone, ale boli zrušené a preložené do Kuvajtu. Hádzanársky turnaj sa na hrách organizoval prvýkrát a iba v mužskej kategórii. Dejiskom zápasov bol "Martyr Fahad Al Ahmad Aldeia hall". Titul získal , ktorý sa v jedinej hranej skupine umiestnil pred a .
Herman Schultz

Herman Schultz môže byť:
Dick Parry

Richard „Dick“ Parry (* 22. december 1942, Kentford, Suffolk, Anglicko) je anglický saxofónista. Ako štúdiový hráč sa preslávil na albumoch ostatných hudobníkov a pravdepodobne najznámejší je vďaka spolupráci so skupinou Pink Floyd, hlavne v skladbách „Money“, „Us and Them“, „Shine On You Crazy Diamond“ a „Wearing the Inside Out“.
Kariéra.
Dick Parry začal svoju kariéru v prvej polovici 60. rokov v skupine Joker's Wild, v ktorej hral aj jeho kamarát a neskorší líder skupiny Pink Floyd, David Gilmour. Vďaka tejto známosti hral Parry na albumoch "Dark Side of the Moon" (1973), Wish You Were Here (1975) a "The Division Bell" (1994). Taktiež sa zúčastnil všetkých koncertov skupiny v 1973 a 1977 ako aj v roku 1994. V 1979 a 1980 hral na koncertoch The Who ako člen dychovej sekcie. 
V roku 1997 Parry hral v skladbe „Celestine“ na albume "Big Men Cry" od Banco de Gaia.
Objavil sa aj na Gilmourovom poloakustickom turné (20012002), existuje aj záznam z koncertu – "David Gilmour in Concert." Taktiež hral aj na jeho ďalšom turné On an Island Tour (2006), konkrétne v skladbách „Shine On You Crazy Diamond“, „Wearing the Inside Out“ a „Then I Close My Eyes“. Koncerty z Royal Albert Hall (Londýn) a lodeníc (Gdańsk) boli vydané ako DVD – "Remember That Night" a "Live in Gdańsk".
Dick Parry sa taktiež objavil aj na poslednom spoločnom vystúpení skupiny Pink Floyd, a to počas koncertu Live 8 v roku 2005, kde si zahral v skladbe „Money“. V roku 2009 sa zúčastnil turné so skupinou Violent Femmes.
Hádzaná na Arabských hrách 2007

Hádzaná na Arabských hrách 2007 bol hádzanársky turnaj v rámci multišportového podujatia Arabských hier 2007. Konal sa v Káhire, v Egypte v dňoch od 12.21. novembra 2007, za účasti 7 mužských tímov. Hádzanársky turnaj sa na hrách organizuje od roku 1961 a toto bolo jeho 7. vydanie. Titul získal domáci , ktorý sa v jedinej hranej skupine umiestnil pred a .
Union Bridge

Union Bridge je visutý cestný most na anglicko-škótskych hraniciach v blízkosti mesta Berwick-upon-Tweed. Je najstarším existujúcim visutým mostom vo Veľkej Británii a najstarším visutým mostom na svete, ktorý dodnes slúži pre cestnú premávku.
Výstavba mosta prebiehala medzi augustom 1819 a 16. júlom 1820 a autorom návrhu mosta bol priekopník v oblasti stavby visutých mostov Samuel Brown. Výstavba mosta stála 6449 libier. Otvorený bol desať dní po dokončení. Hlavné rozpätie mosta má dĺžku a do dokončenia waleského mosta Menai Suspension Bridge boli Union Bridge spolu s tibetským mostom Chushul Chakzam, ktorého hlavné rozpätie malo tiež dĺžku , mostami s najdlhším rozpätím na svete. široká mostovka bola opravovaná v rokoch 1871 a 1974. 
Most bol zatvorený medzi marcom a augustom 2007 kvôli opravám a v decembri 2008 kvôli zosuvu svahu. Pôvodne sa tu vyberalo mýto; v roku 1883 bolo zrušené a v roku 1952 bola zničená mýtnica.
5 A.M.

„5 A.M.“ je úvodná inštrumentálna skladba z albumu "Rattle That Lock", ktorý vydal britský hudobník a niekdajší gitarista skupiny Pink Floyd, David Gilmour v roku 2015.
Skladba začína vtáčím štebotom, do ktorého sa pridáva syntetizátor spolu s orchestrom. Následne vstupuje gitarové sólo, ktoré nahral Gilmour na gitare Gibson Les Paul (rovnaká gitara, na ktorej bolo nahrané sólo v skladbe „Another Brick in the Wall Part II“). Autorom skladby je David Gilmour. Skladba bola vždy súčasťou setlistu "Rattle That Lock Tour" (2015-16), vždy otvárala koncert.
Hádzaná na Islamských solidárnych hrách 2005

Hádzaná na Islamských solidárnych hrách 2005 bol hádzanársky turnaj v rámci multišportového podujatia Islamských solidárnych hier 2005. Konal sa v Mekke, v Saudskej Arábii v dňoch od 9.19. apríla 2005, za účasti 13 mužských tímov. Hádzanársky turnaj sa na hrách organizoval prvýkrát a iba v mužskej kategórii. Titul získalo , ktoré vo finálovom stretnutí zvíťazilo nad domácou .
Hodierna

Hodierna môže byť:
Coolidge

Coolidge môže byť:
Dezén

Dezén (staršie: desén) môže byť:
Svetový pohár v biatlone 2015/2016 – Ruhpolding

5. preteky Svetového pohára v biatlone 2015/2016 sa konali od 13. do 17. januára 2016 v nemeckom Ruhpoldingu. Na programe boli tri disciplíny – vytrvalostné preteky, štafeta a preteky s hromadným štartom.
Jazídíja

Jazídíja alebo jezídíja je islamská sekta, ktorá má dualistické a synkretické črty. Jej príslušníci sú označovaní ako jazídi, jezídi alebo jezidi (sg. Jazíd, jazíd, jezíd, jezid); žijú najmä v severnom Iraku, menšie skupiny v severnej Sýrii, východnom Turecku, Arménsku a Gruzínsku.
Sami používajú etnonymum Dásim alebo Dawásim (dosl. poslední).
Jazídi sa považujú za Kurdov, časť, ktorá žije v diaspóre a Arménsku, za samostatnú etnickú skupinu. Až na niekoľko skupín, ktorých jazyk je arabčina, je kurdčina ich materinský a obradový jazyk.
Väčšina súčasných jazídov odmieta akúkoľvek súvislosť medzi jazídíjou a islamom.
Všeobecná charakteristika.
Jazídíja obsahuje prvky:
Islamské prvky sú však najvýraznejšie: obriezka, pôst, púť, a množstvo sufijských prvkov.
Náuka je silne dualistická: svet stvoril Boh, ktorý je však absolútne transcendentný a je príliš vysoko nad stvorením, takže sa oň viac ďalej nestará. Jeho vplyv na svet reprezentujú stvorené bytosti - sedem anjelov, z ktorých najvyššie postavený je Páví anjel (Malak Tá’ús), okolo uctievania ktorého sa jazídíja sústreďuje. Ten sa pôvodne vzbúril voči Bohu, ale kajal sa a svojimi slzami uhasil plamene pekla. Jazídíja verí v reinkarnáciu.
Okrem Boha, siedmych archanjelov uctievajú aj svätcov, z ktorých časť má rovnaké meno ako osobnosti raného sufizmu. Ich učenie sa prenáša najmä ústnym podaním, v podobe príbehov a posvätných hymnov.
Často ich neprávnom považujú za uctievateľov diabla (Iblís).
Dejiny.
Hoci niektoré zdroje udávaju vznik v 7.-8. storočí po Kr., potvrdená je až existencia jázidíje v horách pred rokom 1111. Ich náboženstvo bolo pravdepodobne iránskeho pôvodu. Sufijský mystik Adí ibn Musáfír al-Umawí založil v mieste Láliš (severne od Mosulu) svoj sufijský rád. Tento mal nasledovníkov aj mimo Kurdistanu. Po smrti Musáfíra v roku 1162 sa vedúcim rádu stal Hasan ibn Adí a kurdské skupiny, ktoré k nemu patrili sa postupne začínali líšiť od ostatných členov rádu. Narastajúce rozdiely ich odcudzovali od väčšinovej moslimskej populácie a k prvému väčšiemu konfliktu došlo v roku 1414. Mocné kurdské kmene, ktoré sa k jazídíji pripojili, mali významnú mocenskú úlohu v miestnej politike. Postupne ich moc slabla a od 16. storočia čelili narastajúcim perzekúciam. V 19. storočí časť jazídov emigrovala do Arménska a Gruzínska a následne počas 2. polovice 20. storočia najprv tureckí a potom aj irackí jazídi imigrovali do západnej Európy, čo sa zosilnelo po 3. vojne v Perzskom zálive a najmä po vzostupe Islamského štátu.
500 bytov

500 bytov je miestna časť katastrálneho územia Nivy, ktoré je miestnou časťou mestskej časti Ružinov v Bratislave. 
Je to najstaršia sídlisková časť v Bratislave. S jej výstavbou sa začalo v 50. rokoch 20. storočia. 
Charakterizujú ju tehlové trojposchodové stavby, ktoré vytvárajú samostatnú kolóniu domov, pôvodne vymedzenú ulicami Revúcka, Velehradská, Pavlovova, Súťažná, Azovská, Svätoplukova a časťou Budovateľskej ulice. Lokalita 500 bytov je ohraničená ulicou Páričkova.
Starý Ružinov

Starý Ružinov je miestna časť katastrálneho územia Nivy, ktoré je miestnou časťou mestskej časti Ružinov v Bratislave.
Je to štvoruholníkové územie vymedzené ulicami Trnavská cesta, Miletičova, Záhradnícka a Bajkalská. Štvrť sa dá rozdeliť ešte na Líščie nivy a sídlisko Starý Ružinov.
Twerton Bridge

Twerton Bridge bol zavesený cestný most v anglickom Twertone, predmestí mesta Bath. Most bol prvým zaveseným mostom s harfovým dizajnom na svete.
Autorom návrhu mosta bol britský inžinier Thomas Motley a dokončený bol v septembri 1837. Výstavba stála približne 2400 libier. Hlavné rozpätie malo dĺžku , bočné rozpätia . Šírka mosta bola . Most bol zničený v roku 1879 a na jeho mieste bola v roku 1894 postavená nová lávka. Dnes na jeho mieste stojí most "Windsor Bridge", ktorý bol otvorený v novembri 1980.
Audencia

Audencia, alebo Audencia Nantes je európska biznis škola nachádzajúca sa v Paríži, Nantesi a Pekingu. Bola založená v roku 1900.
Charakteristika.
Audencia je trojnásobne akreditovaná medzinárodnými AMBA, EQUIS a AACSB. Škola má cca 30 000 absolventov v 50 krajinách sveta, reprezentujúcich vyše 75 národností. Významnými absolventmi sú Jean Arthuis (francúzsky politik) a Thomas Cailley (filmár). Škola je partnerom "École nationale de l’aviation civile" pre dvojité štúdiá inžinierske / vedúceho.
Audencia je medzinárodne uznávanou obchodnou školou pre vzdelávanie a výskum v oblasti podnikania a manažmentu. 
Študijné programy.
Audencia má svoj Master in Management program, niekoľko Masters programov v rôznych oblastiach ako napríklad marketing, financie, šport, ľudské zdroje. V portfóliu sú tak isto MBA a MEB, ktoré je podobné dennému štúdiu MBA. Audencia udeľuje aj PhD titul.
Umiestnenia v rebríčkoch.
V roku 2015 sa program Master in Management umiestnil na 24 mieste v globálnom rebríčku Financial Times.
Nymfeum

Nymfeum (lat. nymphaeum) alebo nymfaion (gr. νυμφαῖον - nymfaion) bola pôvodne (prírodná alebo umelo upravená) jaskyňa s prameňom alebo fontánou v Grécku, ktorá bola zasvätená nymfám ako božstvám prameňov. Od helenistického obdobia (najmä v starovekom Ríme) to bola architektonicky upravená fontána v meste pri ústí vodovodu na exponovanom mieste (zriedkavo pri prameni vody), resp. v dome boháča, vile, paláci či kúpeľoch ako súčasť daného stavebného komplexu, dvora alebo záhrady. V renesancii a baroku bola idea nymfea znovu oživená (napr. Fontana di Trevi v Ríme).
Rímske nymfeá obyčajne mali (pod vplyvom steny za pódiom rímskeho divadla) podobu výstavnej steny, ktorá obsahovala stĺpy, výklenky a motív edikuly. Najmä v interiéri mali nymfeá podobu fasády s veľkou exedrou, v ktorej ležala vodná nádrž; tieto mávali aj vodotrysk a rastlinnú či kvetinovú výzdobu. Aj v starovekom Ríme sa však vyskytovali aj nymfeá v podobe umelej jaskyne.
Lasthenes

Lasthenes alebo Lasthenés ("Lasthenes", iný prepis: "Lasthenés") môže byť:
Lasthenes z Téb

Lasthenes alebo Lasthenés ("Lasthenes", iný prepis: "Lasthenés") bol olympijský víťaz v dolichu v roku 404 pred Kr.
Lasthenes z Téb bol na 94. olympijských hrách v roku 404 pred Kr. vyhlásený za víťaza v dolichu. Dolichos čiže "dlhý beh" sa stal olympijskou disciplínou v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.
Staroveký historik Diodoros Sicílsky zaznamenal olympijské víťazstvo Lasthena v súvislosti s datovaním úmrtia filozofa Démokrita a uvádza aj legendu, podľa ktorej Lasthenes predbehol koňa v pretekoch z Koróneie do Téb (cca 35 km).
Jonathan (korytnačka)

Jonathan (* odhad ca 1832, Seychely, Spojené kráľovstvo, dnes Seychelská republika) je samec jedinec korytnačky obrovskej (poddruhu "Aldabrachelys gigantea hololissa"), ktorý žije v Jamestowne, hlavnom meste britského zámorského územia Svätá Helena. Je pokladaný za najstaršiu žijúcu korytnačku na svete (prinajmenšom žijúcu v zajatí).
Na základe toho, že bol na Svätú Helenu privezený v roku 1882 a že na fotografii z tohto roku je zachytený vo veľkosti, ktorú tento druh korytnačky dosiahne približne za 50 rokov, sa rok jeho vyliahnutie odhaduje na obdobie okolo roku 1832. Ide pritom len o odhad, skutočný vek korytnačky nie je známy. Diskusia o jeho veku sa rozprúdila po tom, čo britský denník "Daily Mail" uverejnil fotografiu z druhej búrskej vojny, na ktorej sa vedľa búrskeho zajatca a britského vojaka nachádza korytnačka, tvrdiac, že je na nej zachytený práve Jonathan, vo veku ca 70 rokov. Podľa turistickej komory zámorského územia je jeho minimálny vek 184 rokov, čím je najstarším živočíchom na Svätej Helene a je pokladaný za najstaršiu žijúcu korytnačku na svete.
Jonathan je jediným preživším zo štyroch korytnačiek, ktoré boli na Svätú Helenu dovezené zo Seychellských ostrovov v roku 1882. Spolu s ďalšími piatimi korytnačkami (David, Speedy, Emma, Fredricka, Myrtle) je v držbe správy zámorského územia a žije na pozemku oficiálnej rezidencie guvernéra, Plantation House. Pre šedý zákal oslepol a tiež stratil čuch, čo mu spôsobilo problémy s hľadaním potravy a preto ho kŕmi veterinár Joe Hollis.
Vyobrazenie Jonathana sa nachádza na reverze 5-pencovej minci svätohelenskej libry. V prípade jeho úmrtia sa komunita zhodla na vystavení jeho panciera (namiesto "„morbídneho a zastaraného“" vypreparovania) a vztýčení bronzovej sochy na ostrove.
Aki Kaurismäki

Aki Olavi Kaurismäki (* 4. apríl 1957, Orimattila, Fínsko) je fínsky filmový scenárista a režisér.
Život a tvorba.
Aki Kaurismäki vyštudoval literatúru a komunikačné vedy. Po skončení univerzity vystriedal niekoľko pomocných prác, začal študovať filmovú kritiku a okrem toho písal filmové scenáre. Kariéru filmára začal ako spolurežisér filmov svojho staršieho brata Miky Kaurismäkiho.
Kaurismäkiho filmy sa často zaoberajú témou sociálnych outsiderov z mestských centier a sú známe nielen svojimi minimalistickými dialógmi, ale aj svojim lakonickým humorom. Kaurismäki pravidelne spolupracuje s tímom priateľov z radov hercov a hudobníkov, ktorí jeho filmom dodávajú špecifický ráz. Sú to napríklad Matti Pellonpää, Kati Outinen, Kari Väänänen, Sakka Järvenpää. Podľa vzoru Alfreda Hitchcocka sa občas objavuje vo svojich filmoch v úlohe štatistov. Hudbu k jeho filmom často píše Topi Sorsakoski.
Veľké pozdvihnutie vyvolal Kaurismäki na jeseň 2006, keď nepovolil, aby sa jeho film "Svetlá v súmraku" zúčastnil nominácií na Oscara v kategórii najlepší zahraničný film, a to aj napriek tomu, že ho ako kandidáta jednomyseľne zvolila "Fínska filmová komora". Kaurismäki zdôvodňoval svoje rozhodnutie kritickým postojom k vojne v Iraku vedenej USA.
Spoločne so svojím bratom Mikom založil filmový festival Midnight Sun a distribučnú firmu "Villealfa" (pomenovanú po filme "Alphaville" od Jeana-Luca Godarda).
Ocenenie.
V roku 2002 získal film Muž bez minulosti cenu "Grand Prix" na Filmovom festivale v Cannes a bol tiež ako prvý fínsky film v histórii nominovaný na Cenu akadémie v kategórii najlepší cudzojazyčný film za rok 2003.
Wear

Wear je rieka v severovýchodnom Anglicku v grófstvach Durham a Tyne and Wear.
Rieka pramení v pohorí Pennines neďaleko obce Wearhead v severozápadnej časti grófstva Durham. Tečie najprv na východ a na severovýchod, v blízkosti mesta Bishop Auckland sa stáča na sever a neskôr na severovýchod. V tejto časti preteká mestami Chester-le-Street a Durham. Po prechode do grófstva Tyne and Wear sa pri meste Washington stáča na východ. Ústi do Severného mora pri Sunderlande.
Svetový pohár v biatlone 2015/2016 – Antholz-Anterselva

6. preteky Svetového pohára v biatlone 2015/2016 sa konajú od 21. do 24. januára 2016 v talianskej Anterselve. Na programe sú tri disciplíny – šprint, stíhacie preteky a štafeta.
STOPY

STOPY je edícia kníh vydavateľstva Mladé letá.
Zameriavala sa na žánre, zaujímavé pre mládež a tak v rokoch 1964 až 1990 vydalo 130 kníh a 18 opakovaných vydaní. Prevažne dobrodružná, no tiež historická, detektívna a sci-fi literatúra pochádzala najmä od nemeckých, poľských, anglických, amerických a sovietskych autorov. 
Od decembra 2015 začali knihy v edícii znova vychádzať. Knihy sú vydávané pôvodnom formáte s tvrdými väzbami bez prebalu.
Najväčšia rarita z tejto edície je dielo Bašta civilizácie od Josepha Conrada (len 6500 výtlačkov , napr. Winnetou od K. Maya mal okolo 60 000 výtlačkov )
Charron, Girardot et Voigt 1906

Charron, Girardot et Voigt 1906 bol druhý (po prototype Charron, Girardot et Voigt 1902) obrnený automobil francúzskeho výrobcu Charron, Girardot et Voigt. Podobne ako jeho predchodca, vznikol na základe požiadavky zahraničného záujemcu, ktorým bola opäť ruská cárska armáda. Tej táto potreba vyplynula z analýzy rusko-japonskej vojny. 
Charron 1906 bol 3 tony vážiaci, štvorkolesový automobil jednoduchej konštrukcie so 4,5 mm hrubým pancierom, ktorý chránil vodiča i bojový priestor. Poháňal ho benzínový motor s výkonom 30 hp. Predné okná bolo možné v bojovom nasadení chrániť pancierovými okenicami. V zadnej časti sa nachádzala otočná veža so skoseným predkom, vyzbrojená guľometom Hotchkiss kalibru 6,5 mm. Posádku tvorili 3 až 4 ľudia.
Prototyp bol prevezený do Petrohradu a náročne skúšaný. Skúškam síce vyhovel, no zlá ekonomická situácia cárskeho Ruska po prehranej vojne nakoniec väčší kontrakt znemožnila. Vozidlo bolo vyrobené pravdepodobne iba v niekoľkých kusoch.
Euthykles

Euthykles alebo Euthyklés ("Euthykles", iný prepis: "Euthyklés") môže byť:
Peugeot 1914

Peugeot 1914 bol francúzsky obrnený automobil, prvý, ktorý bol vyrábaný sériovo vo väčšom počte. Jeho základom bol podvozok Peugeot 18 CV, na ktorý bola montovaná pancierová nadstavba hrúbky 5,5 mm (chránila posádku zo všetkých strán, vrátane stropu nad vodičom). Vozidlo bolo vyzbrojené buď kanónom kalibru 37 mm, ktorý bol umiestnený na korbe a štítovaný spredu, bokov i zhora (označovaná ako Peugeot 14 AC); alebo guľometom (verzia Peugeot 14 AM). Zásoba streliva bola 300 nábojov pre kanón alebo 6000 pre guľomet. Vozidlo poháňal 4-valcový benzínový motor s výkonom 40 hp, posádku tvorili 4 muži. 
Prvý kus bol postavený v decembri 1914 a od januára 1915 už bol v bojovom nasadení. Do konca roku 1915 ich bolo vyrobených 270 kusov a v 1. svetovej vojne boli nasadzované až do jej konca.
Po vojne boli exportované do Poľska, ktoré zakúpilo 18 kusov vo verzii s guľometom; posledné bojovali ešte v roku 1939 proti Hitlerovmu Wehrmachtu a Stalinovej Červenej armáde. Do Srbska boli dodané štyri kusy, neskôr prevzaté Juhoslovanskou armádou.
Wayne Rogers

Wayne Rogers (* 7. apríl 1933, Birmingham, Alabama, USA – † 31. december 2015, Los Angeles, Kalifornia) bol americký herec a podnikateľ. Na televíznej obrazovke sa preslávil v seriáli M*A*S*H.
Životopis.
Študoval na vysokej škole v rodnom meste a Princeton University. Potom začal hrať v rôznych divadlách.
Sláva sa dostavila až so seriálom "M*A*S*H", kde hral kapitána Johna Francisa Xaviera McIntyre, zvaného "Trapper". V seriáli však vydržal len tri série, potom odišiel s odôvodnením, že jeho postava sa stáva stále viac vedľajšou. Neskôr účinkoval aj v seriáli "To je vražda, napísala" a ďalších.
Po ukončení filmovej kariéry bol úspešným finančným analytikom, investorom a podnikateľom. Zomrel v 82 rokoch v Los Angeles na komplikácie po zápale pľúc.
Peter Svensson

Peter Svensson (* 18. október 1974, Huskvarna, Švédsko) je švédsky textár, producent a hudobník. Je predovšetkým textárom a gitaristom rockovej skupiny The Cardigans. Hrať na gitare začal vo svojich ôsmych rokoch a neskôr hral v rôznych lokálnych hudobných skupinách. Potom, ako sa stretol s basgitaristom Magnusom Sveningssonom a tak v roku 1992 založili skupinu The Cardigans. Peter Svensson je uvádzaný vo väčšine skladieb skupiny ako textár. V roku 1998 začal pracovať na svojom sólovom bočnom projekte s názvom Paus. V roku 1999 získal švédsku cenu Grammy v kategórii Composer of the Year za album projektu Paus a textársku prácu na albume "Gran Turismo" skupiny The Cardigans.
Harriet

Harriet môže byť:
Dolly

Dolly môže byť:
In Any Tongue

„In Any Tongue“ je v poradí štvrtý singel z albumu "Rattle That Lock", ktorý vydal britský hudobník a niekdajší gitarista skupiny Pink Floyd, David Gilmour v roku 2015. Autormi skladby sú David Gilmour a jeho manželka Polly Samson. 
Skladba začína Gilmourovým pískaním, do ktorého sa pridávajú ostatné nástroje. Hlavný riff je v tomto prípade na klavíri, na ktorom hrá Davidov syn Gabriel. Skladba bola pravidelnou súčasťou setlistu "Rattle That Lock Tour" (2015-16). Text napísala Polly Samson.
Frankistické Španielsko

Frankistické Španielsko (tiež historicky známe ako Nacionalistické Španielsko počas Španielskej občianskej vojny) odkazuje na obdobie španielskej histórie medzi rokmi 1939, keď Francisco Franco prevzal kontrolu nad Druhou španielskou republikou po tom, čo vyhral občiansku vojnu, až do Francovej smrti v roku 1975.
Počas občianskej vojny bolo Francovým cieľom premeniť Španielsko na totalitný štát ako bolo nacistické Nemecko a fašistické Taliansko. Po porážke síl Osi v druhej svetovej vojne sa vyvinulo na klasický autokratický režim a Franco sa dištancoval od ideológie fašizmu. Časti Španielska ktoré boli pod kontrolou povstaleckých síl počas obdobia pred vznikom tohto štátu sa nazývali Nacionalistické Španielsko.
Európska kvalifikácia vo volejbale žien na LOH 2016

Európska kvalifikácia vo volejbale žien na LOH 2016 bola európska kontinentálna kvalifikácia vo volejbale žien na Letné olympijské hry 2016, ktorú organizuje Európska volejbalová konfederácia (CEV). Konala sa v Ankare, v Turecku v dňoch od 4.9. januára 2016, za účasti 8 tímov. Zápasy sa odohrali v aréne Başkent Voleybol Salonu. Na olympijský turnaj sa kvalifikovalo iba víťazné družstvo. V poradí ďalšie 2 družstvá postúpili na svetovú OH kvalifikáciu.
Kvalifikácia.
Kvalifikované družstvá tvorilo okrem družstva hostiteľskej krajiny ďalších 7 družstiev, ktoré sa nachádzali v európskom rebríčku najvyššie (do 5. októbra 2015) a ešte sa na LOH 2016 nekvalifikovali.
Pozn: V zátvorke je uvedené umiestnenie v rebríčku CEV k 5. októbru 2015. 
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Montford Bridge

Montford Bridge je sídlo v anglickom grófstve Shropshire.
Leží na rieke Severn neďaleko mesta Shrewsbury. Väčšina obce sa nachádza v Montford, menšia časť sa nachádza v okrsku Bicton. Dedinou prechádzala cesta A5, od roku 1992 prechádza po moste "Montford Bypass Bridge", nachádzajúci sa vedľa dediny. Najvýznamnejšou pamiatkou obce je rovnomenný most "Montford Bridge", ktorý je známy ako prvý mostný návrh britského inžiniera Thomasa Telforda. Most bol postavený v rokoch 1790 – 1792 z červeného pieskovca z Nesscliffe Hill. Má tri murivové eliptické oblúkové rozpätia, dve s dĺžkou a hlavné s dĺžkou . Výstavba stála 5800 libier.
Zoznam chránených území v okrese Česká Lípa

Zoznam chránených území v okrese Česká Lípa je priebežne aktualizovaný (tu je verzia z januára 2017). Zoznam uvádza prírodné pamiatky (PP), prírodné rezervácie (PR), národné prírodné pamiatky (NPP), národné prírodné rezervácie (NPR) a chránené krajinné oblasti (CHKO), ktoré sú celé alebo čiastočne v okrese Česká Lípa. Tie územia, ktoré status postupne z rôznych dôvodov stratili, boli odtiaľ vyradené sú v uvedené druhej tabuľke.
Geoffrey Wilkinson

Sir Geoffrey Wilkinson (* 14. júl 1921, Todmorden, Spojené kráľovstvo† 26. september 1996, Londýn) bol anglický chemik, nositeľ Nobelovej ceny za chémiu za rok 1973. Dostal ju spoločne s Ernstom O. Fischerom za výskum v oblasti chémie organických kovových zlúčenín sendvičovej štruktúry.
Študoval na The Imperial College of Science, Technology and Medicine v Londýne rokoch 19391941 a od roku 1942 až do roku 1946 pôsobil v Kanade v oblasti výskumu jadrovej energie. Po vojne pracoval niekoľko rokov v USA, do Európy sa vrátil roku 1955 a prednášal na The Imperial College of Science, Technology and Medicine.
Bol ženatý a mal dve dcéry.